钦定古今图书集成/明伦汇编/闺媛典/第175卷 > 黄翊妻王氏〈郑氏王氏附〉
## 钦定古今图书集成/明伦汇编/闺媛典/第175卷 > 黄翊妻王氏〈郑氏王氏附〉

按《揭阳县志》：“王氏，登云坊人，黄翊妻。年十八，嫔于黄。
越四载夫亡，遗孤潭周岁多病，茕茕无助，事老姑，饮
食起居，咸扶持不怠。母怜其少，俾再适。氏吁天泣曰：
‘姑老子幼，吾何忍有二心。自是永不归宁。孤稍长，就
塾，戒之曰：‘尔父早世，尔宜勤苦自立，我蚕织以食，无
效坊巷富儿习也’’。”其侄妇郑氏年二十五，金氏年二
十一，皆无子，守志终身，氏实倡之。年七十五卒。